2. Tájékoztató a serdülő válogatott csapatok felkészülésére az Olimpiai Reménységek Versenyére. Javaslat a korosztály felkészülési és versenyzési rendszerére.  
Előadó: Nagy Gyöngyi (szóbeli előterjesztés)

Olimpiai Reménységek - 2015

* a csapatok összeállítása klub szinten történik, a klubcsapatok edzői döntik el az összeállítást
* előző években az UTE illetve a Vasas-WSC (korábban WSC) állított ki csapatot, a tavalyi évben szép sikereket elérve (7. és 10. helyezés)
* az idei felkészülést a nemzetközire tervezett 8 csapatos 2. Mini Kupa segíti a csapatoknak, melyre már 4 külföldi csapat jelentkezett

Ifi válogatottak, ifi vb

A VB 2016. január 2-10 között kerül megrendezésre. Felkészülésükkel kapcsolatban a keretek edzői felkészülési tervet állítottak össze:

Lányok

* vezető edző: Palancsa Zoltán
* a bővebb junior keretben az alábbi játékosok szerepelnek:

**Palancsa Dorottya, Miklai Henrietta, Kalocsai Vera** (UTE) - biztos nevezettek lesznek a VB-re,

Joó Linda, Dobor Regina (Vasas-WSC), Biró Bernadett, Micheller Dorottya, Szita Dóra (UTE) - ők szeptember 11-én egy összevonáson vesznek részt, melyet követően kerül kijelölésre a vb-re utazó szűkített keret

* A VB kerettel a tervek szerint október 16-án közös edzést tartunk, majd decemberben együtt indulnak az Évzáró kupán, és decemberben keddenként, az UTE Bálnák edzésidejében a junior lány válogatott felkészülése zajlik.
* A két ünnep között tervezett még egy kétnapos edzőtábort Kamaraerdőn, ennek pontosítása később történik.

Fiúk

* vezető edző: Sárdi Péter
* a bővebb junior keretben az alábbi játékosok szerepeltek:

A junior fiú válogatott keret kijelölése az előző szezon befejeztével június elején került kijelölésre. A válogatott keretbe az alábbi játékosok kerültek:

Kovács Botond, Bernáth Vendel, Nagy Viktor, Tatár Lőrinc, Kalocsay Ottó, Spiller Emilio.

* A hollandiai WCF edzőtáborba a szűkebb keret **Kovács Botond, Bernáth Vendel, Nagy Viktor, Tatár Lőrinc** utazott együtt Sárdi Péter kíséretében augusztus elején.
* A szezon kezdetével minden héten 1x2 órás válogatott keret edzés lesz Kamaraerdőn, péntekenként 16-18 között.
* Ezen felül taktikai és egyéb elméleti felkészítés havi 2 alkalommal lesz.
* A karácsonyi szünetben egy pár napos felkészítő "edzőtábort" (december 28-30, Budapest) tervezünk a VB kvalifikációs verseny előtt Kamaraerdőn.
* csapatépítő programok is beépítésre kerültek a felkészítés folyamán

Versenyek:

* UTE Kupa, október 2-4.
* Vegyes páros OB (opcionális), október 22-26.
* november végén szeretnék beiktatni egy külföldi versenyt, pl. Pozsonyban
* Szezonzáró Kupa, december 18-20.

Ifi OB - 2016

2016-ös fejlesztési javaslat:

* több csapat bevonása az OB rendszerbe, külön fiú - lány liga létrehozása
* **A ligában** való indulás szigorítása a ´pontvadász´ csapatok számára, indulás feltételhez kötése (edzővel történő felkészülés, jéglátogatás, rutin szerzés, klubcsapathoz igazolás stb.)
* tavaly sikeresen megrendezett B ligában játszó csapatok indulásának lehetősége
* kitűzött időpont: 2016. április 16-17. és április 23.
* **B liga** a kezdőké, a játékot kipróbálóké (felvételi pont nem adható érte)
* kitűzött időpont: 2016. március 6.
* **egyéb versenyek**
* a tavalyi évben a junior csapatok edzői klub szinten és válogatott szinten is úgy döntöttek, hogy az ifi korosztály részt vesz egyéb itthoni versenyeken is, közösen a felnőtt mezőnnyel további fejlődési lehetőségként
* idei évben az ifi csapatok, idén elsősorban a fiúk, külföldi táborokban, versenyeken is kipróbálják magukat, mely szintén jó alap a nemzetközi versenyekhez szükséges rutin megszerzéséhez (a lányoknál ez már jelen van, a jelenlegi keret 3 tagja rutinos versenyzőnek számít)

Budapest, 2015-09-08

Tisztelettel:

Nagy Gyöngyi sk.

Utánpótlás bizottság vezető